Ανδρέας Ευδαίμων-Ιωάννης

Ο Ανδρέας Ευδαίμων-Ιωάννης (Andreas Eudaemon-Joannis, 1566–1625)Charles E. O'Neill: Diccionario histórico de la Compañía de Jesús: biográfico-temático
 σελ. 1343; Google Books. ήταν Έλληνας Ιησουίτης, φυσικός φιλόσοφος και ικανός λιβελογράφος σε θρησκευτικές αντιμαχίες. Ορισμένες φορές αναφέρεται και με το όνομα Κυδώνιος (Cydonius)WorldCat page, δεδομένου ότι καταγόταν από την Κρήτη.

Βιογραφικά στοιχεία
Ο Ευδαίμων-Ιωάννης γεννήθηκε στα Χανιά και έγινε Ιησουίτης το 1581 στην Ιταλία.Stillman Drake: Galileo at Work: His Scientific Biography (2003), σελ. 447. Google Books. Βρισκόταν στο Ρωμαϊκό Κολέγιο, όπου το 1597–1598 παρέδιδε διαλέξεις επί των Φυσικών και άλλων έργων του Αριστοτέλη. Ο ίδιος συνέγραψε έργο για την κίνηση των βλημάτων. Από το 1601 τον βρίσκουμε στην Πάντοβα, όπου συζήτησε το «πείραμα του καταρτιού» με τον Γαλιλαίο.Mordechai Feingold (επιμ.): Jesuit Science and the Republic of Letters (2003), σελ. 107; Google Books.John W. O'Malley (editor): The Jesuits II: cultures, sciences, and the arts, 1540-1773, τόμος 2 (2006), σελ. 326; Google Books. Η συνάντησή τους αυτή έγινε πριν από το 1606.

Ο Ευδαίμων-Ιωάννης απέσπασε το 1621 μια δήλωση από τον θνήσκοντα Άγιο Ροβέρτο Μπελλαρμίνε.Rivka Feldhay: Galileo and the Church: political inquisition or critical dialogue? (1995), σελ. 44, Google Books. Το επόμενο έτος έγινε πρύτανης του Ελληνικού Κολλεγίου της Ρώμης. Διετέλεσε θεολογικός σύμβουλος του Καρδιναλίου Φραντσέσκο Μπαρμπερίνι σε μία παπική αποστολή στο Παρίσι το 1624/5. Σε αυτή αποδόθηκε στον Ευδαίμονα-Ιωάννη μία μη αρεστή επιμονή σε τυπικότητες, σε μία εποχή εντάσεων ανάμεσα στους Ιησουίτες και στη γαλλική Ρωμαιοκαθολική Εκκλησία.Anthony D. Wright: The Divisions of French Catholicism, 1629-1645: The Parting of the Ways (2011), σελ. 146. Google Books. Ο Ευδαίμων-Ιωάννης απεβίωσε στη Ρώμη στις 24 Δεκεμβρίου 1625, σε ηλικία 59 ετών.

Τα έργα του
Ο Ευδαίμων-Ιωάννης υπερασπίσθηκε τον Άγιο Ροβέρτο Μπελλαρμίνε, ιδίως έναντι των επιθέσεων των Άγγλων σχετικώς με το θέμα του «όρκου υπακοής» που επέβαλε ο βασιλιάς Ιάκωβος Α΄ της Αγγλίας. Σε ένα έργο του, ο Ευδαίμων-Ιωάννης επιχειρηματολογεί κατά του Έντουαρντ Κουκ, συνεχίζοντας την άμυνα υπέρ του Χένρυ Γκάρνετ.W.B. Patterson: King James VI and I and the Reunion of Christendom (2000), σελ. 102. Αυτός ο «πόλεμος φυλλαδίων» προσέλκυσε τον Ισαάκ Καζομπόν και ο Ευδαίμων-Ιωάννης δέχθηκε ονομαστική επίθεση από τον Άγγλο πανεπιστημιακό και επίσκοπο Τζων Πριντώ (J. Prideaux, 1578-1650).Castigatio cujusdam Circulatoris, qui R.P. Andream Eudaemon-Johannem Cydonium e Societate Jesu seipsum nuncupat . . . Opposita ipsius calumniis in Epistolam J. Casauboni ad Frontonem Ducæum, Οξφόρδη 1614. 

Στη συγκεκριμένη διαμάχη θεωρήθηκε κατά καιρούς ότι το όνομα «Ευδαίμων-Ιωάννης» χρησιμοποιήθηκε από άλλους ως ψευδώνυμο, π.χ. από τον ΣκιόπιοDeutsches Pseudonymen-Lexikon (1906) ή από τον Γάλλο Ιησουίτη Ζαν Λερέ (Jean L'Heureux), θεωρία που επαναλαμβάνεται στο βιβλίο Criminal Trials του David Jardine τον 19ο αιώνα.Lexicon pseudonymorum (1886) Το βιβλίο του 1625 Admonitio, που επιτίθεται στον βασιλιά Λουδοβίκο ΙΓ΄ της Γαλλίας, με συγγραφέα υπό το ψευδώνυμο «G.G.R.», έχει αποδοθεί τόσο στον Ανδρέα Ευδαίμονα-Ιωάννη, όσο και στον Γερμανό Ιησουίτη θεολόγο και συγγραφέα Γιάκομπ Κέλερ (1568-1631).Joseph Michaud & Louis Gabriel Michaud: Biographie universelle (1815), σελ. 462. Google Books. Ο Καρδινάλιος Ρισελιέ πίστευε ότι ο Ευδαίμων-Ιωάννης ήταν ο συγγραφέας.Ludwig Pastor: The History of the Popes τόμ. 28 (μετάφρ. του 1891), σελ. 91: archive.org Με βεβαιότητα πάντως αποδίδονται στον Ανδρέα Ευδαίμονα-Ιωάννη τα παρακάτω επώνυμα έργα:

Adversus Roberti Abb. Oxoniensis de Antichristo sophismata (1609)
Ad actionem proditoriam Edouardi Coqui, apologia pro R.P. Henrico Garneto (1610)
Confutatio Anti-Cotoni (1611)
Parallelus Torti ac Tortoris (1611), κατά του Λάνσελοτ Άντριους υπέρ του Μπελλαρμίνε.Charles Howard McIlwain: The Political Works of James I (2002), σελ. lxvi; Google Books.
Castigatio Apocalypsis apocalypeos Th. Breghtmanni (1611), κατά του Τόμας Μπράιτμαν.:de:Die Offenbarung Johannis/Die englischen Kommentatoren
Responsio ad epistolam Isaaci Casauboni, επίθεση κατά του Καζομπόν και απάντηση στην επιστολή του στον Fronto Ducaeus (Fronton du Duc). Σε αυτή ο Ευδαίμων-Ιωάννης υποστηρίζει ότι ο Καζομπόν έγραψε επί πληρωμή για λογαριασμό του Ιακώβου Α΄.Considine, John: «Casaubon, Isaac».  Λήμμα στο Oxford Dictionary of National Biography (έκδ. online), Oxford University Press.
Epistola monitoria, ad Ioannem Barclaium (1613), κατά του Τζων Μπέρκλυ, ο οποίος είχε γράψει προς υπεράσπιση του έργου του δικαστή πατέρα του Γουίλιαμ De potestate papae.
Epistola ad amicum Gallum super dissertatione politica Leidhresseri (1613), μια απάντηση στον Desiderius Heraldus (Didier Hérault ή Hérauld), που έγραφε ως David Leidhresserus.Biographie universelle (Supplement), λήμμα για τον Hérauld.Jean Baptiste Joseph Boulliot, Biographie ardennaise, τόμος 2 (1830), σελ. 40. Google Books.
Refutatio exercitationum Isaaci Casauboni libris duobus comprehensa (1617)
Defensio annalium ecclesiasticorum Caesaris Baronii (1617)
Admonitio ad lectores librorum M. Antonii de dominis (1619)
Excerpta ex litteris de pio obitu Rob. cardinalis Bellarmini (1621)

Παραπομπές

Εξωτερικοί σύνδεσμοι
 Σελίδα στον WorldCat
 Σελίδα στο CERL

Κατηγορία:Ιησουίτες
Κατηγορία:Έλληνες Ρωμαιοκαθολικοί